ไอเดียการไปลองร้านนี้บังเกิดมาเนื่องจากคุณ Setthapong งงงวยหลังจากได้ไปที่ร้านตรงสยยามสแควร์ครับ เลยแนะนำผมให้ไปลองร้านนี้

ตำแหน่งตรงนี้เคยเป็นร้านอิตาเลียนป้ายเหลืองๆร้านนึงมาก่อน  แต่เหมือนจะย้ายไปแถวนราธิวาสแล้วครับ  ไม่เป็นไร  ร้านนั้นกินละผิดหวังมากๆ

บรรยากาศ: ร้านถึงจะออก Casual  แต่ก็ตกแต่งออกมาได้สวยงามดีครับ พอถึงเลาประมาณ 1 ทุ่ม  ทางร้านจะทำการหรี่ไฟลง  บรรยากาศโรแมนติกทีเดียว
การบริการ: เนื่องจากทางร้านมีบริการเสิร์ฟ fries ได้เรื่อยๆ ควรมาไวครับ  เพราะเวลาที่คนมากันเยอะๆ  จะสั่ง fries เพิ่มได้ลำบาก  หนักงานบางครั้งจะมีเพียง 2 คน  ทำให้การบริการบางอย่างล่าช้าบ้าง  แต่ก็ไม่นานครับ
อาหาร
-Walnut Salad: เป็น Iceberg Lettuce กับ Vinaigrette ตามสไตล์
-Trimmed Entrecode steak (680-): เนื้อออกมานุ่มดีมากครับ  เนื่องจากเป็นส่วน Rib eye ตามชื่อ  จะทำให้มีโอกาสเจอเอ็นบ้าง  แต่ก็นับว่าทางร้านเลือก cut ได้ดีครับ  ไม่ค่อยเจอนะ (จากการเห็นมา 6 ชิ้น  เจอจังๆอยู่ชิ้นเดียวครับ)
-Le Grand Boeuf เป็นเนื้อขนาด 300g ครับ(1,190) เหมาะกับคนที่รักเนื้อ
*ทางร้านมีโปรแถม House wine 1 ขวด (ราคาประมาณ 880-)  หากสั่ง Le Grand  Beouf 4 ที่ครับ (ราคาประมาณ (5600-)*
-Lamb Chop (720-): จากที่ลองกินไป 2 ครั้ง นับว่าอร่อยดีครับ  ทำออกมาได้นุ่มดี  ส่วนกลิ่นนั้นหายไปกับซอสหมดแล้ว
-Sauce: เป็นซอสที่มีรสชาติของเนย Dijon Mustard และใบ Thyme ที่ลอยละล่องเลยครับ  ส่วนตัวผมชอบซอสมากกว่าร้านที่สยามมาก
-Frites: มันทอดร้านนี้  ทำออกมาได้ดีมากๆครับ ทางร้านจะทอดออกมาใหม่  ได้ได้ทิ้งเอาไว้นานเลย  ฉะนั้นจากการลองมา 3 ครั้งใน 1 เดือนมั่นใจเลยว่าสั่งเพิ่มที่ไรได้ Fries ที่ร้อนและกรอบอร่อยครับ
ของหวาน: 
-Profiteroles au chocolat (260-) Chocolate Sauce ของร้านนี้ออกเข้มแบบที่ควรจะเป็นดีมากครับ  ไม่หวานเท่าไหร่เลย 
-Tartelette Citron (240-): เป็น lemon tartlette ที่อร่อยดีครับตัวแป้งทาร์ตไม่ร่วน  ตัว lemon creme จะยังไม่จี๊ดจ๊าดนัก  ผมยังชอบแนว Key Lime pie มากกว่า


เครื่องดื่ม:
-จากที่ได้ลอง Mojito(280-) ไป  ค่อนข้างผิดหวังครับ 
-House wine เป็นไวน์ bordeaux ราคา ถ้าจำไม่ผิดอยู่ที่ 880-ครับ  รสชาติใช้ได้เลย
-น้ำดื่ม: เป็น Evian ขวดละ 160- ครับ